Pasvalio muzikos mokykla

Pasvalio muzikos mokykla – neformaliojo vaikų švietimo mokykla ir formalųjį švietimą papildančio ugdymo mokykla, savivaldybės biudžetinė įstaiga, įsikūrusi Pasvalyje, Vilniaus g. 5. Įstaigos kodas Juridinių asmenų registre 190622483. Mokyklos pastate taip pat veikia Pasvalio apylinkių seniūnija ir Pasvalio miesto seniūnija. Mokykla ugdo vaikus muzikos ir dailės skyriuose. Mokykloje veikia keli meno kolektyvai: jaunučių ir jaunių chorai, akordeonų orkestras, pučiamųjų instrumentų orkestras, kanklių ansamblis, smuikininkų ansamblis. Istorija Muzikos mokykla Pasvalyje įsteigta 1959 m. 2016 m. joje dirbo 32 darbuotojai. Dailės skyrius Pasvalio muzikos mokyklos dailės skyrius atidarytas 1992 m. Skyrių baigė 17 absolventų laidų. Čia mokosi apie 70 mokinių, dirba trys mokytojai-metodininkai. Mokinių darbai eksponuojami nuolat veikiančioje mokyklos dailės galerijoje. Organizuojamos tradicinės Dailės skyriaus absolventų baigiamųjų darbų parodos - pristatymai Pasvalio krašto muziejuje. Ugdymo programos Muzikos mokykloje mokslo trukmė – 8 metai: ankstyvojo meninio ugdymo – 1 metai (fortepijono, solfedžio, smuiko, chorinio dainavimo, kanklių, akordeono, klarneto, saksofono, varinių pučiamųjų instrumentų, gitaros); pradinio ugdymo – 4 metai (fortepijono, solfedžio, muzikos rašto ir kultūros pažinimo, smuiko, chorinio dainavimo, kanklių, akordeono, klarneto, saksofono, varinių pučiamųjų instrumentų, gitaros, keramikos, integruotos meninės veiklos); pagrindinio ugdymo programos – 3 metai (fortepijono, smuiko, chorinio dainavimo, kanklių, akordeono, klarneto, saksofono, varinių pučiamųjų instrumentų, gitaros, solfedžio, rašto ir kultūros pažinimo, muzikos istorijos, piešimo, tapybos, keramikos, kompozicijos, dailėtyros); 4 metų programa muzikos mėgėjams, t. y. tiems, kurie dėl amžiaus, gebėjimų ar kitų priežasčių nebegali ar nenori mokytis pagal pradinio ar pagrindinio ugdymo programas (estradinio muzikavimo, klavišinių instrumentų, akordeono, kanklių, fortepijono). Direktoriai Bronislava Mainonienė Petras Januška (1962–1976) Žinomi mokiniai Rimvydas Griauzdė, vargonininkas, chorvedys Benedikta Pučkytė, muzikos mokytoja, chorvedė Rimantas Vaičekonis, choro dirigentas Genovaitė Vaišaitė-Četkauskienė, chorvedė, pedagogė Nuorodos Muzikos mokyklos tinklalapis Archyvuota kopija 2017-10-14 iš Wayback Machine projekto. Pasvalio MM dailės skyrius[neveikianti nuoroda] Lietuvos muzikų sąjunga. Pasvalio muzikos mokykla